Gontrano

Gontrano la 1-a ankaŭ konata kiel Sankta Gontrano estis reĝo de la Regno de Orleano inter la jaroj 561 kaj 592. Li estis la tria plej aĝa kaj dua plej aĝa pluvivanta filo de Klotaro la 1-a (498-561) kaj Ingonda (499-546). Okaze de la jaro 561, la reĝo de la Meza Franka imperio, Klotaro la 1-a, mortis en Compiègne. La regno estis dividita per lotumo inter liaj kvar filoj: Kariberto (Parizo), Gontrano (Burgonjo), Sigeberto la 1-a (Aŭstrazio), kaj Ĉilperiko (Neŭstrio).
Persona vivo
Reĝo Gontrano havis ion de tiu frata amo, kiu mankis al liaj fratoj; la elstara kronikisto de la periodo, Sankta Gregorio de Tours, ofte nomis lin "bona reĝo Gontrano", kiel notita en la citaĵo sube el la "Decem Libri Historiarum", en kiu Sankta Gregorio diskutis la sorton de la tri geedziĝoj de Gontrano:

La bona reĝo Gontrano unue prenis konkubinon Venerandan, sklavinon apartenantan al unu el siaj homoj, kun kiu li havis filon Gundobado (530-590). Poste li edziĝis kun Markatruda (545-577), filino de Magnara aŭ Magnaŝara (480-524), kaj li sendis sian filon Gundobado al Orleano. Sed post kiam ŝi havis filon, Markatruda estis ĵaluza kaj kaŭzis la morton de Gundobado. Ŝi flaris la venenon, oni diras, kaj venenis lian trinkaĵon.
eta|maldekstre|300px|Konversacio inter Sankta Gontrano kaj Ĉildeberto la 2-a (de Jean Fouquet, ĉirkaŭ 1455).
Kaj post lia morto, laŭ la juĝo de Dio ŝi perdis la filon, kiun ŝi havis, kaj altiris la malamon de la reĝo, estis forsendita de li kaj mortis poste nelonge. Post ŝi, li prenis Aŭstregilda (548-580), ankaŭ nomitan Bobilla. Li havis kun ŝi du filojn, el kiuj la plej aĝa nomiĝis Klotaro kaj la pli juna Klodomiro, la du aliaj filinoj nomiĝis Klotilda kaj Klodoberga.

Gontrano havis periodon de malmodereco. Li fine estis superfortita de pento pro la pekoj de sia pasinta vivo, kaj pasigis siajn restantajn jarojn pentante pri ili, kaj por si mem kaj por sia nacio. Kiel pentofaro, li fastis, preĝis, ploris kaj oferis sin al Dio. Dum la resto de sia prospera regado li provis regi laŭ kristanaj principoj. Laŭ Sankta Gregorio de Tours, li estis la protektanto de la subprematoj, zorganto de la malsanuloj kaj la tenera gepatro de siaj subuloj.

Li estis malavara kun sia riĉeco, precipe dum tempoj de pesto kaj malsatego. Li strikte kaj juste aplikis la leĝon sendistinge de persono, tamen ĉiam estis preta pardoni ofendojn kontraŭ si mem, inkluzive de du atencoj kontraŭ lia vivo. Gontrano malavare konstruis kaj dotis multajn preĝejojn kaj monaĥejojn. Sankta Gregorio rakontas, ke la reĝo faris multajn miraklojn kaj antaŭ kaj post sia morto, kelkajn el kiuj Sankta Gregorio asertis esti mem atestanta.

Politiko
eta|dekstre|400px|Gaŭlio ĉe la Traktato de Andelot (587), de Paul Vidal de La Blache (1894). Andelot estis situinta precize ĉe la limo inter Aŭstrazio kaj Borgonjo.
En 567, lia pli aĝa frato Kariberto la 1-a mortis kaj liaj teroj de la Regno de Parizo estis dividitaj inter la postvivantaj fratoj: Gontrano, Sigeberto la 1-a, kaj Ĉilperiko la 1-a. Ili dividis lian regnon, komence konsentante teni Parizon komune. La vidvino de Kariberto, Teodeŝilda (526-570), proponis geedziĝon kun Gontrano, la plej aĝa restanta frato, kvankam koncilio interkonsentita en Parizo eĉ en 557 malpermesis tian tradicion ĉar ĝi estis konsiderata incesta. Gontrano decidis ŝirmigi ŝin pli sekure, kvankam malvolonte, en monaĥejo, en Arles.

En 573, Gontrano estis kaptita en interna milito kune kun sia frato Sigeberto la 1-a de Aŭstrazio, kaj en 575 alvokis la helpon de ilia frato Ĉilperiko la 1-a, el Soissons. Li poste malfaris sian aliancon, pro la malfacila karaktero de Ĉilperiko, se ni povos doni al li la duboavantaĝon konsiderante la rekomendon de Sankta Gregorio, kaj Ĉilperiko retiriĝis. Li poste restis aliancano de Sigeberto, lia edzino kaj liaj filoj ĝis sia morto.

Kiam Sigeberto estis murdita poste en 575, Ĉilperiko invadis la regnon, sed Gontrano sendis sian generalon Mumolo, kiu ĉiam estis la plej granda armilo de Gontrano, ĉar li estis la plej granda generalo en Gaŭlio tiutempe, por forigi lin. Mumolo venkis la generalon de Ĉilperiko, Desiderio, kaj la fortoj de la Neŭstrianoj retiriĝis el Aŭstrazio.

En 567, Klotaro kaj Klodomiro (533-567), liaj du pluvivantaj infanoj, mortis pro disenterio, kaj li adoptis kiel sian filon kaj heredanton Ĉildeberto la 2-a (570-596), sian nevon, la filon de Sigeberto la 1-a, kies regnon li savis du jarojn antaŭe. Tamen, Ĉildeberto ne ĉiam montriĝis fidela al sia onklo. En 581, Ĉilperiko prenis multajn el la urboj de Gontrano kaj en 583, li alianciĝis kun Ĉildeberto kaj atakis Gontranon. Ĉi-foje Gontrano repaciĝis kun Ĉilperiko kaj Ĉildeberto retiriĝis.

En 584, li repagis la malfidelecon de Ĉildeberto invadante lian landon kaj konkerante Tours kaj Poitiers, sed li devis foriri por ĉeesti la bapton de Klotaro la 2-a, lia alia nevo, kiu nun regis en Neŭstrio. La supozebla festo de la 4-a de julio, memore de Sankta Marteno de Tours, en Orleano, ne okazis kaj Gontrano turnis sin por invadi Septimanion. Paco baldaŭ estis solidigita.

En 584 aŭ 585, iu Gundovaldo asertis esti ekstergeedza filo de Klotaro la 1-a kaj proklamis sin reĝo, prenante kelkajn gravajn urbojn en suda Gaŭlio, inkluzive de Poitiers kaj Tuluzo, kiuj apartenis al Gontrano. Gontrano marŝis kontraŭ li, nomante lin nenio pli ol filo de muelisto nomita Ballomer. Gundovaldo fuĝis al Comminges kaj la armeo de Gontrano sieĝis la citadelon. Li ne povis kapti lin, sed ne bezonis. La sekvantoj de Gundovaldo transdonis lin kaj li estis ekzekutita.

En 587, Fredegunda (543-597) provis asasini lin sed malsukcesis. La 28-an de novembro li iris al Treviro por konkludi traktaton kun Ĉildeberto; Brunehilda, lia bofratino, edzino de Sigeberto, kies aliancano li ĉiam estis; Klodozinda (575-594), fratino de Ĉildeberto; Faileuba (572-596), edzino de Ĉildeberto; Magneriko, episkopo de Treviro; kaj Ageriko, episkopo de Verdun. Ĉi tiu estis nomita la "Traktato de Andelot" kaj ĝi daŭris ĝis la morto de Gontrano.

Ankaŭ en 587, Gontrano devigis obeon de Varoko la 2-a, la bretona reganto de la Vannetais. Li devigis la skriban ĵuro-renovigon de 578 kaj postulis mil solidojn kiel kompenson pro la atako kontraŭ la enloĝantoj de Nanto. En 588, la kompenso ankoraŭ ne estis pagita, ĉar Varoko promesis ĝin al Gontrano, kaj Klotaro la 2-a verŝajne estis tiu kiu havis superregadon sur Vannes.

En 589 aŭ 590, Gontrano sendis ekspedicion kontraŭ Varoko komandita de Beppolem kaj Ebrachain, kiuj estis reciprokaj malamikoj. Ebrachain ankaŭ estis malamiko de Fredegunda, kiu sendis la saksojn de Bajozo por helpi Varokon. Beppolem batalis sola dum tri tagoj antaŭ ol morti, post kio Varoko provis fuĝi al la Kanalinsuloj, sed Ebrachain detruis liajn ŝipojn kaj devigis lin akcepti pacon, la ĵurorenovigon kaj la kapitulacon de lia nevo kiel ostaĝo. Ĉio ĉi estis vana. La bretonoj konservis sian sendependan pensmanieron.

En 589, Gontrano faris finan antaŭenmarŝon sur Septimanio, tute vane. Li batalis kontraŭ la barbaroj, kiuj minacis la regnon, kaj subpremis ribelon de sia nevino Basina ĉe la abatejo Sankta Kruco de Poitiers kun la helpo de multaj el siaj episkopoj en 590.

Morto kaj respektego
Li mortis ĉe Chalon-sur-Saône en 592, kaj lia nevo Ĉildeberto la 2-a sukcedis lin. Li estis entombigita en la preĝejo Sankta Marĉelo, kiun li fondis en Chalon. Preskaŭ tuj, liaj subuloj proklamis Gontranon sanktulo kaj la katolika eklezio festas lian festotagon la 28-an de marto. La hugenotoj, kiuj disĵetis liajn cindrojn en la 16-a jarcento, lasis nur lian kranion netuŝita en sia kolero. Nuntempe ĝi estas konservata tie en arĝenta ujo.Ĉi-artikolo estis tradukita el la angla samnoma Vikipedio.

Vidu ankaŭ
 Guntrano la riĉa (920-973) grafo de  Sundgau.

 Referencoj 

Kategorio:Naskiĝintoj en 532
Kategorio:Mortintoj en 592
Kategorio:Naskiĝintoj en la 6-a jarcento
Kategorio:Mortintoj en la 6-a jarcento
Kategorio:Naskiĝintoj en Francio
Kategorio:Mortintoj en Francio
Kategorio:Mortintoj la 28-an de marto
Kategorio:Francaj militistoj
Kategorio:Francaj regantoj
Kategorio:Francaj reĝoj
Kategorio:Historio de Francio